**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2015-10-15 Nr. TAR1-67

Klaipėda

 Posėdis įvyko 2015-10-15, posėdžio pradžia 13:25 val.

 Posėdžio sekretorė Jurgita Šekštėnienė.

 Dalyvauja: Inga Aksamitauskaitė-Bružienė Jurgis Andriuška, Virginija Kairienė, Aldona Marija Gedvilienė, Liudvika Kuzminčiūtė, Renalda Senavaitienė, Raimonda Mažonienė, Diana Stankaitienė, Darius Vaitkevičius.

 DARBOTVARKĖ:

 1. Dėl nevyriausybinių organizacijų tarybos pirmininko pavaduotojo rinkimų – Inga Aksamitauskaitė-Bružienė;

2. Dėl nešališkumo deklaracijos – Inga Aksamitauskaitė-Bružienė;

3. Dėl strateginių veiklos krypčių nustatymo – Inga Aksamitauskaitė-Bružienė;

4. Einamieji klausimai.

 1. SVARSTYTA. Klaipėdos miesto nevyriausybinių organizacijų tarybos ( toliau –NVO) kandidatų į pirmininko pavaduotojo rinkimas.

 Savo kandidatūrą į Klaipėdos miesto nevyriausybinių organizacijų tarybos pirmininko pavaduotojus iškėlė Klaipėdos miesto savivaldybės tarybos Miesto plėtros ir strateginio planavimo komiteto pirmininkas Simonas Gentvilas.

 Klaipėdos miesto nevyriausybinių organizacijų tarybos pirmininko pavaduotojo rinkimai narių pasiūlymu įvyko atviru balsavimu. Komisijos nariai balsavo už Simoną Gentvilą (7 balsai), susilaikė (2 balsai).

 NUTARTA:

 NVO tarybos pirmininko pavaduotoju išrinkti Klaipėdos miesto savivaldybės tarybos Miesto plėtros ir strateginio planavimo komiteto pirmininką Simoną Gentvilą.

 2. SVARSTYTA. NVO nešališkumo deklaracija – Inga Aksamitauskaitė-Bružienė.

 Nešališkumo deklaraciją pristatė Inga Aksamitauskaitė-Bružienė, perskaitė visiems nariams nešališkumo deklaracijos NVO narių pasižadėjimą, darbo principą (priedas Nr. 1). Buvo aptarta ir pasiūlyta pasirašyti, naujai tarybai.

 NUTARTA:

 Vienbalsiai bendru susitarimu pasirašyti nešališkumo deklaracijas.

 3. SVARSTYTA. Strateginių veiklos krypčių nustatymas – Inga Aksamitauskaitė-Bružienė.

Pirmininkė Inga Aksamitauskaitė-Bružienė siekiant užtikrinti veiklos tęstinumą pasiūlė toliau vadovautis praeitos kadencijos tarybos patvirtintomis NVO tarybos veiklos kryptimis, papildyti aktualiomis ir pasiskirsčius į darbo grupes pradėti dirbti. Pasiūlė visiems nariams išsakyti savo nuomones dėl strateginių veiklos krypčių ir darbo principų. Tarybos narių nuomonėms išsiskyrus dėl darbo veiklos principų buvo pasiūlyta balsuoti ar tęsti darbą dirbant darbo grupėse. Aptartos aktualios veiklos kryptys. Į metinį veiklos planą pasiūlyta įtraukti temas:

NVO patalpos;

NVO dalinis finansavimas ir paslaugų pirkimas iš NVO;

Bendradarbiavimas su VVG;

NVO duomenų bazė, visuomenės informavimas apie NVO tarybos veiklą;

NVO tarybos nuostatų keitimas.

 Pirmininkė apibendrino diskusiją ir pasiūlė per dvi savaites nuo posėdžio, t.y. iki spalio 30 d. visiems NVO tarybos nariams padiskutuoti su savo atstovaujamų sričių kolegomis apie aktualias veiklos sritis ir sekretorei elektroniniu paštu pateikti pasiūlymus. Pirmininkė pasiūlė balsavimą dėl strateginių veiklos krypčių atidėti iki sekančio posėdžio, kad visi tarybos nariai turėtų galimybę susipažinti su jau aptartomis veiklos sritimis ir pasiūlyti jiems aktualius klausimus.

NUTARTA:

Visi NVO tarybos nariai domėsis visais NVO tarybos veiklos klausimais kartu ir tik ypatingiems klausimams bus sudaromos atskiros darbo grupės.

Iki spalio 30 d. visi NVO tarybos nariai sekretorei elektroniniu paštu pateikia aktualius klausimus, kuriuos siūlo įtraukti į metinį NVO tarybos veiklos planą.

4. SVARSTYTA. Einamieji klausimai.

Pirmininkė Inga Aksamitauskaitė-Bružienė informavo apie posėdžius, kuriuose dalyvavo dėl LR NVO plėtros įstatymo pakeitimo, pranešė, kad Nacionalinės NVO tarybos posėdis, kuriame gali dalyvauti ir savivaldybių NVO tarybų nariai, perkaltas į lapkričio 3 d. 14 val. Pristatė informaciją apie konferenciją skirtą Klaipėdos miesto Senjorų metų užbaigimui ir Bendruomenės namų atidarymui, perdavė gautus kvietimus.

NUTARTA:

NVO tarybos vardu konferencijoje pavesta dalyvauti Aldonai Marijai Gedvilienei. Pagal galimybes konferencijoje dalyvaus ir kiti NVO tarybos nariai.

Posėdžio pabaiga 14:30 val.

Posėdžio pirmininkė Inga Aksamitauskaitė-Bružienė

Posėdžio sekretorė Jurgita Šekštėnienė